Ringhalsin ydinvoimalaitos

Ringhalsin ydinvoimalaitos on yksi Ruotsin kolmesta käytössä olevasta ydinvoimalaitoksesta. Se sijaitsee Ruotsin länsirannikolla Kattegatin rannalla. Laitos sijaitsee Värön niemimaalla Varbergin kuntaan kuuluvalla alueella. Voimala on noin 20 kilometrin päässä Varbergin taajamasta pohjoiseen. Laitoksen kolmen toimivan reaktoriyksikön yhteisteho on 3 050 megawattia, mikä on noin kuudesosa Ruotsissa kulutetusta sähköstä. Laitos työllistää 1 300 henkeä ja on Varbergin kunnan kolmanneksi suurin työnantaja.Laitoksen ensimmäinen reaktori, Ringhals 1, on kiehutusvesireaktori, joka otettiin käyttöön 1976. Se tullaan sulkemaan vuoden 2020 aikana. Kolme muuta ovat painevesireaktoreita. Ringhals 3 ja 4 ovat lähes identtiset.

Voimalaitosyhtiö Ringhals AB:n omistavat Vattenfall AB (70,4 %) ja E.ON (29,6 %). Vuonna 2005 Ruotsin hallitus oli antanut luvan tehon nostoon Ringhalsissa, vaikka päätös ydinvoimasta luopumisesta niiden käyttöiän loputtua onkin yhä voimassa.

 Reaktorit 
Ringhalsissa on kiehutusvesireaktori R1 ja kolme painevesireaktoria, joista R2 suljettiin vuoden 2019 lopussa ja R1 vuoden 2020 lopussa, kun taas R3 ja R4 on tarkoitus pitää käytössä vuoteen 2040 asti. Ringhalsissa sijaitsevat ainoat Ruotsin painevesireaktorit.

 Ringhals 1 
Ringhals 1Käyttöönotto1. tammikuuta 1976Sulkeminen31. joulukuuta 2020TyyppikiehutusvesireaktoriSähköteho881 MWLämpöteho2 540 MW
Ringhals 1:n (R1) rakentaminen aloitettiin 1969 ja se otettiin käyttöön tammikuussa 1976. R1 on Ringhalsin laitoksen ainoa kiehutusvesireaktori. Alkuperäinen teho oli 730 MW, mutta vuosien varrella tehtyjen useiden muutosten jälkeen se on nostettu 881 MW:iin. 15.10.2015 Ringhals 1 päätettiin lakkauttaa vuoden 2020 lopussa. Ydinreaktori sammutettiin 31. joulukuuta 2020.

 Ringhals 2 
Ringhals 2Käyttöönotto1. toukokuuta 1975Sulkeminen30. joulukuuta 2019 (44 vuotta)TyyppipainevesireaktoriSähköteho900 MWLämpöteho2 660 MW
Ringhals 2 on painevesireaktori. Rakentaminen alkoi 1.10.1970, ja kaupallinen toiminta alkoi 1.1.1975, jolloin siitä tuli Ringhalsin voimalan ensimmäinen käyttöön otettu reaktori. Ylimääräisessä yhtiökokouksessa 15.10.2015 tehdyn päätöksen mukaisesti Ringhals 2 suljettiin 30.12.2019.

 Ringhals 3 
Ringhals 3Käyttöönotto9. syyskuuta 1981TyyppipainevesireaktoriSähköteho1 070 MWLämpöteho3 144 MW
Ringhals 3 otettiin kaupalliseen käyttöön 9.9.1981, ja siinä on kolmen silmukan painevesireaktori.

 Ringhals 4 
Ringhals 4Käyttöönotto21. marraskuuta 1983TyyppipainevesireaktoriSähköteho1 120 MWLämpöteho3 300 MW
Ringhals 4:n rakentaminen alkoi vuonna 1972, samana vuonna kuin sen tuleva kaksoisreaktori R3.

tyhjä|pienoiskuva|454x454px|Reaktorit 1, 2 ja 3
tyhjä|pienoiskuva|383x383px|Etualalla reaktori 2, jonka takana näkyy reaktori 1

Käyttöhäiriöitä
 14. marraskuuta 2006 tulipalo vahingoitti kolmosyksikön muuntajaa. Yksikkö oli pitkään pois käytöstä.
 29. tammikuuta 2007 ykkösreaktori pysäytettiin vian takia.http://www.hs.fi/ulkomaat/artikkeli/Ruotsalaisen+Ringhalsin+ydinvoimalan+ykk%C3%B6sreaktori+pys%C3%A4ytet%C3%A4%C3%A4n/1135224677623
 30. tammikuuta 2007 kolmosreaktori jouduttiin pysäyttämään mittareiden tarkastusta varten.http://www.hs.fi/ulkomaat/artikkeli/Ruotsalaisen+Ringhalsin+ydinvoimalan+toinenkin+reaktori+pys%C3%A4ytettiin/1135224700225
 16. helmikuuta 2007 kakkosreaktori jouduttiin pysäyttämään vuodon johdosta.http://www.mtv3.fi/uutiset/txt/ulkomaat.shtml/arkistot/ulkomaat/2007/02/505213

Vuosina 2006 ja 2007 oli Ruotsin muissakin ydinvoimaloissa lukuisia ongelmia, etenkin Forsmarkissa. Ruotsin ydinvoiman tarkastusvirasto on kertonut saaneensa tietoja ydinvoima-alan tekemästä omasta sisäisestä tutkimuksesta, jossa mainitaan turvallisuuskulttuurin laiminlyönneistä ja välinpitämättömyydestä mm. Ringhalsissa.

 Katso myös 

 Ydinvoima Ruotsissa

Lähteet

Luokka:Varbergin kunta
Luokka:Ruotsin ydinvoimalat